tomron87/hebrew-wikipedia-sentences-corpus huggingface dataset:
ברכב US1 של מפקד הצוות האמריקני - מייקל פרוזני, ישב גם המתורגמן הניז'רי ג'ייקוב שתקשר באמצעות מכשיר קשר עם מפקד הכוח הניז'רי סגן בובקר והעביר מידע בין הצוותים.
לאחר נסיעה של מספר שעות, השיירה האמריקנית-ניז'רית הגיעה למרחק של 10 קילומטר מהעיירה טילואה ועצרה.
חברי הצוות האמריקני המתינו במקום בזמן שרוב הצוות הניז'רי וחיילי יחידת הסיור 433 נכנסו לטילואה וניסו לאתר את דונדו צ'אפו.
בזמן שחיילי יחידת הסיור הפעילו את ציוד המעקב של ה-CIA, חברי הצוות הניז'רי מאואלאם שוחחו עם התושבים המקומיים וניסו לדלות פרטים עליו.
לאחר כשעה, הצוות הניז'רי וחיילי יחידת הסיור לא מצאו שום סימן לנוכחותו של צ'אפו באזור טילואה וחזרו לצוות האמריקני; מכיוון שהאזור הוגדר כנקי, השיירה האמריקנית-ניז'רית נכנסה לטילואה ונסעה לעבר המחנה הצבאי הסמוך לעיירה שנמצא על הגדה המזרחית של נהר בוצי.
בובקר, פרוזני וסמית נפגשו עם מפקדי המחנה, ובאמצעות המתורגמן ניסו לדלות מידע על דונדו צ'אפו ועל המתרחש באזור הגבול ובגדה המערבית של הנהר.
מפקד המחנה העריך שאם דונדו צ'אפו נושא בתפקיד בכיר הוא לא יבקר בעצמו בעיירה אלא ימתין בגדה המערבית של הנהר ויישלח מישהו במקומו לקנות את הציוד הדרוש או אספקה.
לאחר הדיון על המצב באזור, מפקד המחנה הזמין את הארבעה לארוחת צהריים במחנה, ובמהלכה סיפר להם על האתגרים באזור עבור הצבא.
בסביבות השעה 14:00, פרוזני, סמית ובובקר סיימו את הביקור במחנה, והצטרפו לשאר הכוח שהמתין על גדת הנהר.
הצוות דיווח לממונים עליו ב-AOB על השלמת משימת הסיור והשיירה פתחה בנסיעה חזרה דרומה לעבר אואלאם.
בשעה 16:36, השיירה האמריקנית-ניז'רית שחלפה על פני העיירה מנגייז (40 ק"מ צפונית לאואלאם) קיבלה פקודה ברדיו מה-AOB בניאמי לעצור ולהמתין לשיחה.
צ'יף מרשל התקשר לטלפון הלווייני של מייקל פרוזני והודיע לו שהשגרירות הצליחה לאמת באמצעות האזנה לשיחת טלפון, שדונודו צ'אפו נמצא כ-30 ק"מ צפונית מערבית לעיירה טילואה - במרחק קצר מהגבול עם מאלי עם מספר לוחמים נוספים.
החשד היה שמדובר במחנה של דאע"ש, וה-AOB רצה שהשיירה תכתר את המחנה ותלכוד את הנמצאים בתוכו.
מרשל מסר לפרוזני קואורדינטות ופרטים נוספים על המקום שקיבל את שם הקוד "האובייקט הצפוני" וניתק.
פרוזני שבחן את המיקום החדש, הופתע מההוראה לנסוע לעבר אזור הגבול המסוכן והתייעץ עם צוותו לגבי היתכנות המשימה.
חברי הצוות סברו שהמשימה מסוכנת מדי ממספר סיבות: בציר הצפוני-מערבי ממנגייז אין כבישים ודרכים סלולות, כך שהשיירה תנוע באיטיות ותהיה פגיעה; כדי לא לבלוט בשטח, הנסיעה בלילה תצטרך להיות ללא פנסים קדמיים תוך הסתמכות על אמרל"ים.
בנוסף, חרף אמצעי הזהירות, נסיעה של שיירה כה גדולה ברחבי אזור הגבול תתגלה בנקל על ידי האויב.
בעיות נוספות היו מחסור בשעות שינה, מזון ומים - בפרט אצל הצוות הניז'רי שלא היה ערוך למשימות ארוכות, מנועים חלשים בטנדרים האמריקנים שהעלו את הסיכוי להיתקע בחול ובבוץ במהלך הנסיעה הארוכה, והחשש של החיילים לנסוע בטנדרים לא-ממוגנים בלב אזור עוין.
גם סגן בובקר מפקד הכוח הניז'רי חשש מנסיעה לאזור הגבול אותו כינה "המערב הפרוע" ואמר לפרוזני שהוא מעדיף לחזור.
בהתחשב בנסיבות, פרוזני ביקש ממרשל שיאפשר לשיירה לחזור לבסיס באואלאם ולחכות להזדמנות טובה יותר.
מרשל ענה שהוא מבין בהחלט את החששות, אבל מעוניין שהצוות יתכונן בכל זאת למשימה השנייה.
הוא הורה לפרוזני להמשיך בדיון עם חברי הצוות ולחזור אליו עם התוכנית הסופית.
הצוות החליט להתעלם לבינתיים מהחששות והבעיות הלוגסטיות, ולהתמקד בהיבטים המבצעיים של התוכנית עצמה.
הבעיה העיקרית שעמדה בפניהם היא הקמת עמדה חוסמת בצד הצפוני של המחנה שתמנע בריחה של לוחמי דאע"ש לעבר מאלי, והם ניסו לחשוב על נכסים צבאיים אמריקנים בניז'ר שיוכלו לשמש אותם בכיתור המחנה.
אחד מחברי הצוות הציע שפלגה מבצעית 3216 בעיר ארליט שמצוידת במסוקים, תגיע בטיסה מצפון ניז'ר ותקים עמדת חסימה בצד הצפוני של המחנה.
מרשל אישר זאת, ומפקד פלגה 3216 בארליט עבר לתאם את המעורבות במשימה מול ה-AOB.
מכיוון שהיה מדובר במשימה שערבה 2 פלגות מבצעיות (3212 מאואלאם ו-3216 מארליט), היא הייתה מעבר לסמכות של הפיקוד ב-AOB והם העבירו את הבקשה לביצוע משימה מרובת צוותים למפקד הגדוד השני הקצין דייוויד פינטר בצ'אד.
בזמן שפינטר החל לתאם את המשימה מול פלגה 3216 בארליט ומול פיקוד ה-AOB, צ'יף מרשל עדכן את פרוזני שהצוות מארליט יוביל את המשימה השנייה, בעוד שהשיירה האמריקנית-ניז'רית מאואלאם תשמש כגיבוי וככוח תגובה מהירה (QRF) אם הפשיטה המוסקת תשתבש, ובמקרה הצורך תחסום את נתיבי המילוט מהצד הדרומי של המחנה.
כדי שהשיירה תוכל לשמש כגיבוי לצוות המוסק מארליט, צ'יף מרשל הורה לפרוזני להתחיל לנוע ממנגייז צפונה במטרה להיות במרחק סביר מהאובייקט הצפוני עד עלות השחר.
בסביבות השעה 5:15 אחר הצהריים של 3 באוקטובר, השיירה האמריקנית-ניז'רית הסתובבה ויצאה ממנגייז לנסיעה הארוכה לעבר הגבול.
בהתאם לקואורדינטות שקיבלו, השיירה לקחה את הציר הצפון-מערבי המוביל לכפרים נידחים ולגבול, במקום לציר הצפון-מזרחי המוביל לטילואה; הציר המערבי היה בלתי סלול, והתחלף עד מהרה בשבילים צרים שגם הם נמוגו בהדרגה.
לאחר נסיעה של כשעה וחצי הלילה ירד, והשיירה שלא רצתה להסתכן בחשיפה, כיבתה את הפנסים הקדמיים ועברה להסתמך על אמר"לים.
מכיוון שהאמריקנים היו מאומנים יותר בתנועה לילית עם אמר"לים, טנדר US1 של פרוזני, תפס את ההובלה כששאר הטנדרים נוסעים בעקבותיו.
למשך זמן מה, השיירה התקדמה באיטיות ובשקט על השבילים הצרים, כשהחיילים מנסים לקלוט רעשים מהסביבה המעידים על נוכחות עוינת.
בנקודה מסוימת, השביל נמוג והתחלף בעשב יבש, גבוה וצפוף שהשתרע מעבר למכסה המנועים וחסם את שדה הראייה של הנהג המוביל.
מכיוון שהעשב הגבוה טמן בחובו סכנות בדמות ביצות, בורות, חול טובעני או ירידות פתאומיות, מייקל פרוזני נאלץ לצאת מהטנדר לעיתים קרובות ולצעוד בראש כדי לסייע לשיירה בניווט ובהתחמקות ממכשולים.
בינתיים, צוות 3216 בארליט היה עסוק בלגבש את תוכנית פעולה ולהגיש אותה לדייוויד פינטר.
באופן כללי, הם היו אמורים לטוס לאורך הגבול הארוך של ניז'ר-מאלי, לנחות כ-10 ק"מ מהאובייקט הצפוני ולסגור עליו מצפון.
פינטר ריכז את התיאום בין כל הגורמים המעורבים (פלגה 3216 בארליט ופיקוד ה-AOB בניאמיי שהיה בקשר עם השיירה בשטח) לבין הממונה עליו בשרשרת הפיקוד: קולונל בראדלי מוזס - מפקד קבוצת הכוחות המיוחדים השלישית באפריקה שיושב בבאומהולדר בגרמניה.
לאחר מספר שעות של תכנון ושיחות טלפוניות בין דרג הפיקוד לדרג השטח, הוגשה התוכנית הסופית: השיירה האמריקנית-ניז'רית מאואלאם תסע בלילה עד שתגיע למרחק 25 ק"מ דרומית לאובייקט הצפוני; בנקודה זו, חברי השיירה יעצרו לנוח, ולפני עלות השחר ימשיכו בנסיעה עד לצד הדרומי של המחנה כדי שיוכלו לשמש כתגבורת.
במקביל, הצוות האמריקני-ניז'רי מארליט יגיע באמצעות מסוקים לפני הזריחה לצד הצפוני של המחנה ויפשוט עליו.
עבור המשימה השנייה המתוקנת, נוצר קונספט מבצעי (CONOPs) חדש על ידי פיקוד ה-AOB ומפקד פלגה 3216 בארליט; מכיוון שהיה מדובר במשימה מרובת צוותים, ה-CONOPs החדש נשלח לקצין דייוויד פינטר שבחן אותה וחתם על כל האישורים הסופיים.
כמקובל במשימות כאלה, ה-CONOPs נשלח על ידי פינטר לקולונל בראדלי מוזס שאישר גם הוא את המשימה.
מכיוון שהתכנון, התיאום ואישור המשימה ארכו זמן רב, יציאתו של הכוח המוסק מארליט התאחרה מ-19:00 ל-22:00. הצוותים האמריקנים והניז'רים בארליט עלו על צמד מסוקי תובלה אזרחיים קטנים שנחכרו על ידי הבסיס, והמריאו לטיסה לעבר הגבול שהייתה צפויה להימשך כ-4 שעות.
במקביל, פיקוד ה-AOB בניאמיי שלח לעבר הגבול מל"ט לצורכי ISR (מודיעין, מעקב וסיור) שנועד לסייע לכוחות על הקרקע.
זמן קצר לאחר ההמראה מארליט, הטייסים נתקלו ברוח חזקה והפחיתו את המהירות המסוקים מ-136 קשר ל-108 קשר; כשהבינו שהם הולכים לשרוף דלק יותר מהרגיל בגלל הרוח ולא יצליחו להגיע לגבול בלי עצירת תדלוק, הטייסים החליטו לפנות דרומה ולעצור לתדלוק בבירה ניאמיי.
לאחר כברת דרך דרומה, המסוקים נתקלו בסופת חול כבדה ונאלצו לחזור לבסיסם בארליט.
בסביבות השעה 22:50, לאחר יותר מחמש שעות של נהיגה איטית בעשב גבוה וחול, השיירה מאואלאם הגיעה לנקודת העצירה שנשלחה להם מפיקוד ה-AOB כ-25 ק"מ דרומית לאובייקט הצפוני והתארגנה לבלות שם את הלילה.
לאור ההתקדמות האיטית קודם לכן, הצוותים הגיעו למסקנה שהם ייאלצו בהמשך לקצר את זמן המנוחה בשביל להספיק להגיע בזמן לגבול.
בעודם נחים בדממה בחום המעיק, הם שמעו ברדיו חלק מחילופי הדברים בין הכוח המוסק מארליט לבין פיקוד ה-AOB ועל ההיתקלות בסופת חול, והמתינו לקבל מידע מה-AOB לגבי מצבו של הכוח מוסק.
בעת ביטול הפשיטה המוסקת, השיירה האמריקנית-ניז'רית מאואלאם שיועדה לשמש כגיבוי, גמעה כבר יותר ממחצית הדרך לגבול.
בשל כך, פיקוד המבצעים המיוחדים בצ'אד הורה לה להמשיך לנוע לבדה עד לגבול, ולסרוק את מקום המחסה הנטוש של צ'אפו במטרה למצוא בו פיסות מידע על פעילות דאעש באזור או רמזים לגבי מקומות מחבוא נוספים של צ'אפו.
הכוח האמריקני-ניז'רי סרק את המחנה הנטוש של פעילי דאעש שהיה חבוי מתחת לחופת עצים, ואיתר במקום בקתה, אופנוע, מדים, ציוד ומנות מזון של פעילי דאעש, אשר הושמדו על ידי החיילים הניז'רים.
סימנים בחול הצביעו על כך שהיו במקום אופנועים אחרים שעזבו את האזור, ותרמילים של מקלעים כבדים היו מפוזרים במקום.
הכוח שבילה במחנה הנטוש שעות אחדות, אסף ממצאים ממנו ודיווח לממונים בניאמיי על השלמת המשימה; כתוצאה מכך, הכטב"ם האמריקני שחג מלמעלה וסרק כל העת את אזור המחסה במשך כשש שעות התפנה, והכוח האמריקני-ניז'רי תיאם עם מפעילי הכטב"ם את המשך המעקב אחר פעילי דאעש מעבר לגבול.
בשעה 8:30 הכוח פנה אחורה והחל את הנסיעה הארוכה דרומה חזרה לבסיס באואלאם.
טונגו-טונגו (Tongo Tongo), הוא כפר בקומונה הכפרית של טונדיקיווינדי (Tondikiwindi), הנמצא בנפת אואלאם במחוז טילברי שבדרום מערב ניז'ר; הכפר ממוקם 174 ק"מ צפונית לבירה ניאמיי ו-28 ק"מ דרומית לגבול עם מאלי, ובו כ-160 צריפים ומבנים המקובצים באופן לא סדיר.
בדומה למרבית הקומונה הכפרית, גם הכפר טונגו-טונגו מאוכלס על ידי בני הז'רמה - קבוצה אתנית אפריקנית שדתה היא האסלאם ומרוכזת בעיקר בדרום ומזרח ניז'ר.
הז'רמה בעלי עדרי בקר, כבשים, עיזים וחמורים, והם מתפרנסים בין השאר מחקלאות ומהשכרת בעלי חיים לנוודים פולאנים או טוארגים.
הכפר טונגו-טונגו נמצא בלב אזור הסאהל הצחיח למחצה, וכמות המשקעים בו דלה; אף על פי כן, בצידו הדרומי, הכפר מוקף בכיסי סבך גדולים של שיטה הצומחים סביב מספר ביצות.
על יד כיסי הסבך, ישנם מכלאות עגולות רבות שנבנו על ידי תושבי הכפר עבור עדרי הבקר; המכלאות עשויות מקוצים ושברי עצים ובחלקן יש בקתות קש לצל הבנויות בסגנון הייחודי לבני הז'רמה.
בבוקרו של 4 באוקטובר לאחר כ-20 קילומטר של נסיעה דרומה, השיירה האמריקנית-ניז'רית הגיעה בשעה 10:30 למקום היישוב הראשון שנמצא על המסלול שלה - הכפר טונגו-טונגו הממוקם כ-20 ק"מ דרומית לגבול מאלי-ניז'ר.
החיילים הניז'רים שהיו עייפים מהמסע וגילו שנגמר להם המים, החליטו לעשות הפסקה קצרה במקום, ועצרו עם הרכבים שלהם בקצה הכפר, שם עמדה באר מים.
קבוצה של כפריים ניגשה אליהם, ואחד מהם הציע לרוץ לכפר ולהביא להם דלי; לאחר שרץ ועדכן את מוכתר הכפר על נוכחות הצבא, הכפרי חזר כעבור זמן מה עם הדלי, והחיילים שאבו באמצעותו מים ומילאו את בקבוקיהם.
בינתיים, מוכתר הכפר - אלסן מונקאילה שהיה באמצע טקס מקומי, יצא לקבל את פניהם של החיילים לצד נכבדים מקומיים, וביקש מהחיילים תרופות עבור מספר ילדים חולים.
מאחר שחלק ממשימתם הכללית של הכוחות האמריקנים בניז'ר הייתה להגיש סיוע הומניטרי לתושבים, הצוותים האמריקנים נאותו לסייע, והכוח נחלק לשתי קבוצות: קבוצה אחת בת 12 איש נותרה לשמור על כלי הרכב ליד הבאר בקצה הכפר, והקבוצה השנייה הצטיידה בתרופות מהרכבים ונכנסה לתוך הכפר על מנת להעניק טיפול רפואי לילדים.
בעוד הקבוצה השנייה משתהה בתוך הכפר, הקבוצה הראשונה ששמרה על כלי הרכב הבחינה בזוג אופנועים חשודים שיוצאים מהכפר בדהרה.
לאחר שהקבוצה השנייה סיימה עם הטיפול הרפואי, הכוח כולו חזר לכלי הרכב והתכונן לצאת לדרכו, אולם מוכתר הכפר הציע להם כאות תודה להמתין מעט עד שיביאו להם מהכפר מתנה בדמות עז שישמש להם כארוחת ערב במהלך הנסיעה הארוכה לאואלואם.
החיילים הניז'רים סברו שאין להם זמן, אולם החיילים האמריקנים התערבו והסכימו להמתין.
בזמן ההמתנה, החיילים האמריקנים סיפרו באמצעות מתורגמן למונקאילה שהם מחפשים טרוריסטים באזור ושאלו אותו אם ידוע לו היכן הם נמצאים; מונקאילה החווה בידו לעבר השטח הצחיח סביב הכפר ואמר להם שהאזור כולו שורץ בהם.
לאחר עיכוב ממושך, הכפריים הביאו עז שהועמסה על גגו של אחד מכלי הרכב הניז'רים, והעצירה בכפר שנמשכה כחצי שעה מעל המתוכנן - הגיעה לסיומה; בשעה 11:35, החיילים האמריקנים והניז'רים עלו על כלי הרכב והחלו לצאת מטונגו-טונגו דרומה בדרך לבסיס באואלאם.
שביל העפר שביציאה מטונגו טונגו, עבר בין מספר כיסי סבך גדולים וביצות, אשר הוחלפו לאחר כקילומטר בשטח מדברי פתוח עם צמחייה נמוכה ודלילה האופיינית לסאהל.
בעוד השיירה האמריקנית-ניז'רית משתהה בכפר, כוח ראשוני של פעילי דאעש חמושים בנק"ל, מרגמות וטילי RPG-7 בפיקודו של דונודו צ'אפו, הגיע בחופזה עם מספר אופנועים ליד טונגו-טונגו, והחל להתמקם בתוך כיס סבך צפוף של שיטה בצידה השמאלי של דרך העפר.
אחדים מהם, התמקמו בבקתות בקצה הכפר ותצפתו על השיירה.
על פי דיווחים של חיילים ניז'רים, בתחילת המארב פעילי דאעש שחררו ביציאה מאזור הסבך עדר בקר מאחת המכלאות הפזורות שם, במטרה ליצור ענני אבק למיסוך שיגרמו להאטת השיירה.
במשך 4 השעות של המארב, הגיעו תגבורות גדולות של פעילי דאעש מהמרחב המדברי המזרחי ומאזור הגבול הצפוני על גבי אופנועים וטנדרים נושאי מקלעים כבדים בפיקודו של הג'יהאדיסט הטוארגי טינקה אלמוניר - אחד מסגניו של אמיר הארגון.
השיירה האמריקנית-ניז'רית יצאה מהכפר טונגו טונגו בשעה 11:35, לתוך דרך העפר המקומית המוקפת בכיסי סבך .
בעוד כלי הרכב האחרונים נכנסים לאזור ההרג, פעילי דאעש בסבך פתחו בירי איטנסיבי לעבר החלק האחורי של השיירה.
השיירה החלה להאט כאשר PN3 עוקף את US1 ומתמקם לצד PN2 ו-PN1, בעוד ש-PN4 שהספיק לספוג אש רבה יצא לחלוטין ממבנה השיירה והתרחק ממנה מספר מטרים עד שנעצר לאחר שהתברר שהוא ניזוק קשה מהירי.
החיילים הניז'רים והאמריקנים שכלל לא ציפו להיתקל בכוח עוין, יצאו מיידית מהטנדרים, לבשו אפודים וקסדות והחלו לתפוס עמדות ולנהל חילופי אש באמצעות נק"ל ומקלעים קלים מסוג M240 שהותקנו על הרכבים; הם גם דיווחו בקשר לממונים עליהם על היתקלות באויב ופתחו ערוץ של mIRC לניהול הקרב ולתקשורת עם דרג הפיקוד בניאמיי.
בעוד חילופי האש נמשכים בחלק האחורי של השיירה, מפקד הצוות האמריקני, מייקל פרוזני, אסף עימו 5 חיילים ניז'רים מהחלק הקדמי של השיירה, ויצא לעבר הסבך על מנת לבצע איגוף לפעילי דאעש על בסיס ההנחה שמדובר בכוח קטן של דאעש.
בינתיים, US3 שהיה המאסף בשיירה וספג אש רבה בשל קרבתו לכיס הסבך, עקף את PN5 שלפניו והתמקם בין הרכבים האמריקנים האחרים (US1 ו-US2) על מנת לתאם טוב יותר את הירי.
כעת, הצוות הניז'רי של PN5 שהפך למטרה העיקרית לאחר שהפך למאסף, נכנס במהירות לרכב, התנתק על דעת עצמו מהשיירה ונעלם מערבה בנתיב לא ידוע כשהוא מותיר את האחרים לגורלם.
מאחר ש-PN4 היה כבר מושבת כתוצאה מהירי, מייקל פרוזני הורה לכל הכוח הניז'רי לעלות במהירות לטנדרים הניז'רים התקינים ולהתחיל בנסיגה דרומה לקראת התארגנות מחדש, בעוד הכוח האמריקני מחפה עליהם מאחורה; בהתאם לכך, PN1 ו-PN2 נסוגו ראשונים מהאזור, ונסעו דרומה-מערבה לאחר שהחלו לחטוף יריות מכוח התגבור של דאעש שהגיע ממזרח.
PN3 ניסה לצאת בעקבותם, אך נהגו נפגע מירי ונהרג במקום כך שנוסעיו נטשו אותו במהירות.
עם נסיגת כלי הרכב הניז'רים, נותרו באזור ההרג 3 כלי רכב אמריקנים שהחלו לספוג אש גם מכוח התגבור הדאע"שי שהחל לסגור עליהם מדרום-מזרח.
הצוות האמריקני של US1 בו שהה מייקל פרוזני, יידה זוג רימוני עשן אדום למטרת מיסוך על מנת להסתיר את נסיגת הרכבים האמריקנים דרומה, ולאחר מכן שלושת הרכבים האמריקנים החלו לנוע ולנסות לצאת מהמארב.
הצוותים של US1 ו-US3 עלו לרכבים והחלו לסגת במהירות דרומה בעודם עוקפים את PN3 הנטוש ומנהלים תוך כדי נסיעה מהירה חילופי אש עם כוח התגבור הדאע"שי שהתקרב יותר ויותר.
לעומת זאת, הצוות של US2 שהפך למאסף וכלל את החיילים האמריקנים: דסטין רייט, ברייאן בלאק וג'רמייה ג'ונסון, היה עסוק מדי במתן אש רתק לעבר כיס הסבך, כאשר רייט נהג בטויוטה לנד קרוזר באיטיות, בעוד בלאק וג'ונסון נעים רגלית לצידו ומחפים בירי על הנסיגה.
תוך דקות ספורות, US1 ו-US3 יצאו לחלוטין מאזור ההרג וחתכו דרומה-מערבה לעבר מקום ההתארגנות במדבר עם הכוח הניז'רי, ובמקביל, צוות US2 עדיין התקדם באיטיות כאשר פעילי דאעש סוגרים עליו בהדרגה מצפון, ממזרח ומדרום-מזרח.
המשיך להתקדם באיטיות בתוך אזור ההרג בעודו מנהל חילופי אש כבדים, כאשר ג'ונסון עסוק מאחור במתן אש רתק לעבר הסבך ובלאק מסמן לרייט תוך כדי ריצה לצד הרכב לנסוע בעקבות רימוני העשן האדומים אותם חשב בטעות לאיתות על כיוון הנסיגה.
לאחר שעברו בתוך העשן של הרימון הראשון, רייט התכוון לפנות ימינה (מערבה) בשל הירי הגובר, אולם ג'ונסון סימן לו נמרצות להמשיך ישר (דרומה) לעבר רימון העשן השני, כאשר הוא אינו מודע לכך שפעילי דאעש כבר חוסמים בהדרגה את הדרך דרומה והם מתקרבים לכיוונם במהירות.
לאחר שרייט עבר למושב הנוסע ופתח את דלת, הוא החליט להוביל את הרכב מאחורי כיס הסבך הקטן שבו הרכב יהיה פחות חשוף ליריות; הוא נשכב על שני המושבים הקדמיים, ביצע רוורס קל ואז התקדם מטרים ספורים לכיס הסבך בעוד ג'ונסון נע לצידו ויורה לאחור לצורך חיפוי.
לאחר מכן, רייט עצר את הרכב, והעביר לג'ונסון את מטול הרימונים שהיה בתוך הרכב.
רייט נשכב שוב על המושבים במטרה להזיז את הרכב מעט קדימה ולמקם אותו טוב יותר מאחורי הסבך, ובמקביל, ג'ונסון שהחזיק כעת בידו השמאלית את מטול הרימונים, ניסה להוציא מתוך הרכב עם ידו הימנית ציוד תקשורת שרייט שכב עליו.
בלאק ששכב כל אותו זמן בשיחים וניהל חילופי אש, הבחין בג'ונסון המנסה לקום וסבר שהוא נפגע מירי; הוא זינק במהירות ממקום רבצו וסימן לרייט לבצע רוורס ולחפות עם הרכב על ג'ונסון.
בעוד בלאק מקיף בריצה את חזית הרכב ומתכוון לחוש לעזרת ג'ונסון, הוא נפגע בגבו מירי ונהרג במקום; במקביל, רייט האיץ עם הרכב אחורנית במטרה לחפות על ג'ונסון, ודלת הנוסע הפתוחה כמעט חבטה בראשו של ג'ונסון שניסה לקום.
לאחר מספר שניות, ג'ונסון ניסה שוב לאתר את פצע הירי ורייט התפנה לתפוס מחסה מאחורי מכסה המנוע של הרכב ולנהל חילופי אש עם פעילי דאעש.
בסופו של דבר, ג'ונסון איתר את הפצע באמצעות הדם וקבע את מותו של בלאק, ואז הוא ורייט תפסו מחסה בצד הרכב ליד הגופה, החליפו מחסניות, וניהלו חילופי אש משני צידי הרכב.
לאחר פרק זמן קצר, כשהרגישו שפעילי דאעש סוגרים עליהם, ג'ונסון ורייט החליטו לסגת לכיוון דרום-מערב שלשם היו מכוונות פני שאר השיירה.
השניים פתחו בריצה מהירה מערבה תוך כדי ירי חיפוי קצר, וחלפו במהלך ריצתם על פני PN4 המושבת כשפעילי דאעש דולקים אחריהם.
לאחר כ-85 מטרים, ג'ונסון נפגע ברגלו מאש כוח התגבור הדאע"שי שסגר עליהם מימין והתמוטט על האדמה פצוע; רייט חדל מלרוץ וחזר לכיוונו של ג'ונסון, תפס מחסה מאחורי שיח ונשכב על האדמה בעודו יורה לכל עבר.
ג'ונסון זחל עם נשקו לעבר רייט, עד שהגיע למרחק מטרים ספורים ממנו ואז נפצע כנראה גם בראשו.
לאחר שהקליעים החלו לשרוק סביבו, ג'ונסון ניסה לתפוס בנשקו ולהשיב אש אולם אז נורה פעמיים ממרחק קצר.
שניות ספורות לאחר מכן, מספר פעילי דאעש חלפו על פניו של ג'ונסון הגוסס כשהם מנהלים חילופי אש עם רייט והורגים אותו, ופעיל דאעש נוסף ביצע וידוא הריגה בג'ונסון ובהמשך גם ברייט.
עד השעה 12:00, צוות US2 כבר לא היה בין החיים.
בעוד צוות US2 נלחם על חייו באזור ההרג בכיסי הסבך ליד היציאה מטונגו-טונגו, הצוותים האמריקנים של US1 ו-US3 שלא היו מודעים למתרחש מאחוריהם, גמעו קילומטר אחד בנסיעה דרום-מערבה, וחברו לצוותים הניז'רים PN1 ו-PN2 באזור המדבר הפתוח.
בעודם מתארגנים וממתינים לצוות US2, כוחות תגבור נוספים של דאעש הגיעו ממזרח ופתחו באש על הכוח האמריקני-ניז'רי; הצוותים האמריקנים והניז'רים שוב יצאו מהרכבים והחלו לתפוס עמדות קרב, כאשר מייקל פרוזני הורה ל-2 חיילים מהצוות האמריקני של US3, לרוץ בחזרה צפונה לאזור המארב ולבדוק מה קורה עם הצוות של US2.
הכוח האמריקני-ניז'רי החל לנהל חילופי אש עם כוחות דאעש הבאים ממזרח, והחייל השלישי מצוות US3, לה דייוויד ג'ונסון, עלה על רכבו והחל לירות במקלע לעבר פעילי דאעש.
לאחר חילופי אש קצרים, החיילים האמריקנים שהחלו לחטוף אש כבדה מצד כוחות עדיפים, נסוגו בריצה חזרה דרומה ונתקלו בדרך בשני החיילים האמריקנים האחרים (מ-US3 ו-US1) שנשלחו לעזור להם.
הארבעה תפסו מחסה בתוך כיס סבך וניסו לחשוב על תוכנית לסייע לצוות US2 שטרם ידעו בבירור מה עלה בגורלו, ולבסוף נעו מעט מזרחה לעומק הסבך והסתתרו ליד שפת ביצה.
באותו זמן במדבר, בשעה 12:25, עוד ועוד כוחות של דאעש הגיעו ממזרח והחלו לאגף את הכוח האמריקני-ניז'רי מדרום, וכתוצאה מכך הכוח החל להתארגן לנסיגה.
לאחר שהצוות המורחב של US1 ראה את ג'ונסון מתכונן לעלות לרכב, הוא החל להתרחק באיטיות צפונה לכיוון הסבך, כשהוא מצפה לראות את הצוות של US3 בא בעקבותיו.
לאחר כ-400 מטר של ריצה, המרחק בין שני החיילים הניז'רים לג'ונסון הלך וגדל, ופעילי דאעש שנעו באמצעות כלי רכב השיגו את החייל הניז'רי הראשון והרגו אותו; החייל הניז'רי השני נורה אף הוא ונהרג לאחר 110 מטרים נוספים.
ג'ונסון שנותר כעת לבדו, הספיק לגמוא בריצה עוד 450 מטרים מערבה, כשפעילי דאעש דולקים אחריו ויורים לעברו מכלי הרכב.
הוא תפס מחסה מאחורי עץ קוצני בודד שהיה במרחק 960 מטר ממקום ההתארגנות במדבר, וניהל חילופי אש עם הכוח הדאע"שי המתקרב; רכב עם מקלע כבד שהגיע מדרום, ביצע לעברו ירי ממוקד ממרחק 100 מטר, ואפשר לכוחות נוספים של דאעש לצמצם מרחק אליו ממזרח.
ג'ונסון נהרג בתום חילופי אש לכל היותר בסביבות השעה 12:45.
נסיגה לסבך וכיתור יתר הכוח
בזמן שבו חלק מכוחות דאעש דלקו אחר ג'ונסון והחיילים הניז'רים, רכבי השטח שניהלו חילופי אש עם US1, המשיכו לדלוק אחריו ולירות לעברו ופצעו אחדים מהצוות; חרף זאת, US1 החל להאט עד כדי עצירה לקראת הגעתו לסבך, לאחר שנוכח לראות ש-US3 לא הגיע בעקבותיו.
בעקבות הירי הממוקד, US1 המשיך להתקדם לתוך הסבך, ועל מנת להרוויח זמן, מפקד הצוות, מייקל פרוזני, ירד מהרכב ונשכב ליד השיחים תוך כדי מתן אש רתק, כאשר US1 ביצע שוב סיבוב מעגלי וחזר לאסוף אותו תחת אש כבדה.
בשעה 12:33, הכוח האמריקני-ניז'רי ששהה על שפת הביצה, ניצל לרגע את ההפוגה בשביל לשלוח באמצעות הרדיו קריאה דחופה לסיוע אווירי; השיחה התרחשה 53 דקות לאחר תחילת המארב, והייתה הבקשה הראשונה של הכוח לעזרה, ככל הנראה לאחר שהבין שכוחות האויב עדיפים עליו בהרבה.
בינתיים, כוחות דאעש שדלקו אחרי צוות US1 החלו לסגור על הכוח מדרום, במקביל לכוחות דאעש מאזור המארב המקורי (שהרגו את צוות US2) אשר סגרו עליהם ממזרח.
הכוח המצומצם שכלל כעת 7 חיילים אמריקנים ו-4 חיילים ניז'רים, נטש את הרכב התקוע והחל לסגת במהירות לאורך הגדה הצפונית של הביצה, כשהוא סופג ירי משולב של מקלעים, מרגמות, טילי RPG ונק"ל.
הכוח ניתק זמנית מגע עם כוחות דאעש, ונע במהירות צפונה מערבה עד שהגיע לקצה אזור הסבך והתפרס שם בתקווה להחזיק מעמד עד להגעת הסיוע האווירי.
בשעה 12:50, כוחות דאעש השלימו טבעת כיתור רחבה סביב הסבך מכל הכיוונים באמצעות כלי רכב, אופנועים ולוחמים רגליים, והחיילים האמריקנים שהבינו שקיצם קרב, שלחו בניידים שלהם הודעות פרידה ליקיריהם והתכוננו להילחם עד המוות.
עם קבלת הקריאה לעזרה מהכוח, מפקד בסיס המבצעים הקדמי האמריקני בניאמיי שלח מיד שני כטב"מים לא-חמושים לאזור ויצר קשר עם הכוחות הניז'רים באולאם, ומפקד פיקוד המבצעים המיוחדים בצ'אד שיגר מסר בהול לעזרה מחיל האוויר הצרפתי במאלי באמצעות קצין קישור.
הצרפתים והניז'רים הגיבו במהירות: כוח קרקעי ניז'רי גדול שמנה כ-100 חיילים, יצא כ-8 דקות לאחר מכן בדרכו לטונגו-טונגו, וזוג מטוסי קרב של חיל האוויר הצרפתי מסוג מיראז' המריאו מבסיסם במאלי בדרכם לגבול.
מסוק קרב ניז'רי המריא מאולאם כ-40 דקות לאחר הבקשה האמריקנית, אולם לבסוף קיבל הוראה לחזור בשביל להותיר את המרחב האווירי מעל טונגו-טונגו פנוי עבור מטוסי הקרב.
מאחר שלטייסי הקרב הצרפתיים לא הייתה תקשורת ישירה עם הכוח שעל הקרקע, הם לא הצליחו לזהות את מיקומו המדויק בסבך; בשל כך, חרף היותם חמושים, מטוסי הקרב הצרפתיים שחששו מפגיעה בכוח האמריקני-ניז'רי נמנעו מלתקוף את כוחות דאעש.
במקום זאת, מטוסי הקרב החלו לבצע מפגן כוח בדמות 4 יעפים מעל הזירה בגובה נמוך במיוחד, וכתוצאה מכך, כוחות דאעש שהגיעו עד למרחק מטרים ספורים מכוח האמריקני-ניז'רי פתחו בנסיגה מהירה.
בכך הסתיים המארב וחיי הכוח ניצלו ברגע האחרון.
בשעה 14:58, המטוסים הצרפתים שפטרלו מעל הסבך החלו לחוג במעגלים גדולים סביב האזור כולו בשביל להרחיק גורמים עוינים.
בשעה 16:00, שני מסוקי קרב צרפתיים מדגם טייגר הגיעו לאבטח את האזור, והכוח האמריקני סימן להם את מיקומו באמצעות נפנוף בדגל ארצות הברית.
בהמשך, הגיעו לאזור חלוצי הכוח הקרקעי הניז'רי הגדול שנשלח מאולאם, לאחר כ-4 וחצי שעות נסיעה.
אשר ירו לכל האזורים החשודים בשביל להבטיח שהאזור נקי.
לבסוף, הגיעו שני מסוקי סופר פומה צרפתיים שנחתו באזור על מנת לפנות את הכוח, ואובטחו על ידי הקומנדו הצרפתי והצבא הניז'רי.
עד השעה 18:25, כוחות גדולים של צבא ניז'ר שמנו כ-100 חיילים, הציפו את כל אזור המארב יחד עם כוח צרפתי של 53 חיילים בחיפוש אחר גופות החיילים האמריקנים והניז'רים.
ב-6 באוקטובר, לאחר כיומיים של חיפושים בשיתוף כוחות אמריקנים ורחפנים, ילדים רועי בקר מטונגו-טונגו איתרו את גופתו של ג'ונסון תחת העץ אשר היה במרחק של קילומטר וחצי מאזור המארב המקורי והיא פונתה באמצעות מסוק.
ב-12 בנובמבר, הצבא הניז'רי אסף שרידים נוספים מגופתו של דייוויד ג'ונסון סביב העץ.
המארב בטונגו-טונגו הותיר אחריו 4 הרוגים ו-2 פצועים לכוח האמריקני, לצד 5 הרוגים ו-8 פצועים לכוח הניז'רי.
ההרוגים האמריקנים היו סמל ראשון ברייאן כריסטופר בלאק, סמ"ר דסטין רייט וסמ"ר ג'רמייה ג'ונסון מצוות US2, וסמל לה דייוויד ג'ונסון מצוות US3. שני הפצועים האמריקנים מצוות US1 היו מפקד הכוח סרן מייקל פרוזני וסגנו רב-סמל ברנט ברטלס, אשר פונו לאחר המארב למרכז הרפואי לנדשטול בגרמניה.
ההרוגים הניז'רים היו רב-סמל בכיר באג'ו סומאנה, הטוראים: עבדול רשיד יארימה ויעקובה איסופו (שלושתם מצבא ניז'ר), המש"ק ג'ובי מחמדו איסאקה (מהז'נדרמריה הלאומית הניז'רית), והמתורגמן צבאי.
שני הטוראים הניז'רים נהרגו לצד החייל האמריקני דייוויד ג'ונסון במהלך בריחתם מ-US3 במדבר, המתורגמן שהסתתר בסבך אותר לאחר החיסול של צוות US2 וחוסל, והרס"ל והמש"ק הניזרים נפצעו אנושות ונהרגו בעקבות הפגיעות הישירות של המקלעים בטנדר של US1. שמות הפצועים הניז'רים לא צוינו מחשש לביטחונם.
על פי דוח החקירה האמריקני הסופי, האבדות המדויקות של כוחות דאעש במהלך המארב אינן ידועות.
על פי הערכות של החיילים האמריקנים והניז'רים שהשתתפו במארב, הם הצליחו להרוג בין 10 ל-25 לוחמים.
יממה לאחר המארב, נשיא ניז'ר מהמדואו איסופו קרא לרגע של שתיקה לזכר החיילים שנפלו בכבוד בשדה הקרב ולזכר כל קורבנות הטרור, ובהמשך הכריז על 3 ימי אבל לאומיים.
ב-7 באוקטובר, החיילים הניז'רים ההרוגים נקברו בטקס רשמי בנוכחות שר הביטחון הניז'רי, השגריר האמריקני ומחוקקים ניז'רים.
המארב בטונגו-טונגו היה אירוע הלחימה הקטלני ביותר עבור הצבא האמריקני מאז כניסתו לתפקיד של נשיא ארצות הברית דונלד טראמפ.
ביום המארב, טראמפ שהיה על סיפונו של אייר פורס 1 בחזרתו מניחום משפחות הקורבנות של הטבח בלאס וגאס, תודרך בטלפון על המתרחש על ידי ראש מטה הבית הלבן ג'ון קלי.
טראמפ שוחח עם משפחות החיילים שנפלו, אך נמנע מלתת הצהרה פומבית לתקשורת במשך 12 הימים הבאים; חוסר תגובתו עורר ביקורת מצד כלי תקשורת מסוימים.
בראיון מאוחר יותר אם האלמנה, היא אישרה את דבריה של ווילסון והתרעמה על הצבא שלא אישר לה לראות את פניו של ג'ונסון לפני הקבורה.
מנגד, משפחות החיילים ג'ונסון, רייט ובלאק הגנו על טראמפ וטענו שהוא דיבר איתם בצורה ראויה ומכובדת.
המארב בטונגו-טונגו עורר סערה פוליטית בארצות הברית, מאחר שלרוב חברי הקונגרס והסנאט לא היה כלל מושג על נוכחות אמריקנית צבאית בניז'ר ובוודאי שלא לציבור הרחב.
בימים הראשונים כשפרטי המארב עוד לא פורסמו, ממשל טראמפ הואשם לא אחת בהסתרת מידע ובהפקרת החיילים בשטח, והיו אף שכינו את המארב "בנגאזי של טראמפ" כפרפרזה לכך שטראמפ נהג לתקוף את הנשיא הקודם ברק אובמה על הפקרת הדיפלומטים האמריקנים במתקפת הטרור בקונסוליה האמריקנית בבנגאזי.
הסנטור הרפובליקני ג'ון מקיין, הודיע שוועדת הכוחות המזוינים שבראשה הוא עומד רוצה לקבל את כל המידע על המארב לפני שתחליט על הצורך בחקירה רשמית.
בסופו של דבר, רוברט קארם, עוזר שר ההגנה לענייני ביטחון לאומי והאלוף אלברט אלטון תדרכו שבוע לאחר מכן את ועדת הכוחות המזוינים בסנאט בישיבה סגורה שפרטיה לא פורסמו בתקשורת.
לאחר הישיבה, הסנטור טד קרוז שנכח בה אמר שעל פי ההערכה ראשונית, לא נראה שניתן היה לנקוט בצעדים משמעותיים כדי למנוע את המארב.
הסנטור ריצ'רד בלומנטל לעומת זאת, אמר שהוא אינו יכול להסתכל למשפחות בעיניים ולהגיד שנעשה כל מה שאפשר מבחינה מודיעינית כדי למנוע את המארב.
ב-12 בינואר 2018, דאעש בסהרה נטל אחריות על המארב לאחר עיכוב ממושך.
בהצהרה שהפיץ הסניף המיוחסת לעדנאן אבו ואליד אל-סהראווי, נאמר: "אנו מכריזים על אחריותנו להתקפה על הקומנדו האמריקני באוקטובר האחרון באזור טונגו טונגו בניז'ר".
כ-10 ימים לאחר מכן, פורסמו בטוויטר קומץ תמונות מהמארב, ובהמשך יצא הסרט המלא שאימת סופית את טענות דאעש בסהרה.
בינואר 2019, סניף דאעש בסהרה הוכרז רשמית כחלק ממחוז מערב אפריקה שפעל עד אותו זמן בעיקר באגם צ'אד.
ימים ספורים לאחר מכן, פורסמה בעיתון הארגון כתבה מיוחדת על פעולות בולטות שביצע סניף הסהרה במאלי, ניז'ר ובורקינה פאסו, תחת הכותרת: "עובדות על הג'יהאד האפי בסהרה הגדול - זירת הג'יהאד הרחבה נגד הצלבנים והרודנים".
מלבד הפעולות שביצע דאעש בסהרה נגד צבאות ניז'ר, מאלי ובורקינה פאסו, פרקים נפרדים הוקדשו לפעולות נגד הצבא הצרפתי במאלי, ולמארב בטונגו-טונגו בניז'ר שפורסם לראשונה באופן רשמי; בכתבה שתיארה את מהלך האירוע, צוין שהמארב בטונגו-טונגו עורר הד נרחב באמריקה וגרם למבוכה גדולה למנהיגי הצבא האמריקני בשל הכישלון המודיעיני.
ב-24 בינואר 2018, חשבון אנונימי בטוויטר, פרסם הודעה בצרפתית על כך שישנו וידאו מהמארב, וכהוכחה, צורפו קומץ תמונות שלטענתו נלקחו ממצלמת הקסדה של אחד ההרוגים האמריקנים.
הפרסום עורר עניין רב, שכן לא היה ידוע קודם לכן שחלקים מהמארב תועדו, ופיקוד אפריקה של ארצות הברית הודיע שהוא חוקר את העניין.
ב-4 במרץ, דאעש בסהרה פרסם סרט באורך 9:30 דקות, בשם "המארב של חיילי הח'ליפות לחיילי הצבא האמריקני בגבול מאלי-ניז'ר" שסיפק הצצה לגורלו של צוות US2. הסרט נפתח בקבוצה גדולה של פעילי דאעש שיוצאת בשעות הבוקר לטונגו-טונגו כשהיא רכובה על מספר רכבי שטח.
לאחר מכן, מוצגים מספר קטעים קצרים מסרטים רשמיים של דאעש בעיראק וסוריה המציגים את אבו בכר אל-בגדדי, החיים בח'ליפות ויישום חוקי השריע'ה, ואז מוצגים תמונות של קבוצות לוחמים איסלאמיסטים בסהרה שנשבעו אמונים לאבו בכר אל-בגדדי והצטרפו לסניף.
לאחר מכן, הסרט מציג תמונות של חיילים אמריקנים וניז'רים באימונים בבסיס באואלואם שנמצאו במצלמת הקסדה של ג'ונסון.
התיעוד מהמארב עצמו, נפתח בצד התוקף, ובו נראה כוח התגבור הראשוני של דאעש מתקדם רגלית לעבר השיירה, כאשר חלק מהכוח מבצע איגוף וסוגר על US2 וחלק מהכוח נע בעקבות US3 ו-US1 לעבר המדבר.
לאחר מכן, המארב מוצג דרך מצלמתו של ג'ונסון אם כי לאו דווקא בסדר כרונולוגי תוך כדי דילוג על קטעים.
לאחר מכן, מצורף תיעוד של גופות רייט וג'ונסון כשהם מחוררות מכדורים.
בסיומו של הסרט, נראית קבוצת פעילי דאעש שהרגה את צוות US2 מתארגת לתזוזה לעבר האזור המדברי בו שאר הכוח האמריקני-ניז'רי נלחם על חייו מול כוחות דאעש נוספים.
התיעוד של ג'ונסון מכיל את הסאונד המקורי, אולם בפרסום של דאעש כמעט ולא ניתן לשמוע אותו, בשל מנגינת הרקע שמורכבת מנשידים איסלאמיסטים שהופקו על ידי המדינה האסלאמית.
ברוב המקרים, צוין לצד הסרט שלא מדובר בתוכן רשמי שהופק על ידי הארגון.
עיתוי פרסום הסרט אף הוא היה לא מקרי; מספר ימים קודם לכן, אל-קאעידה במאלי, ביצעה התקפה גדולה על השגרירות הצרפתית בבירת בורקינה פאסו שזכתה להד אזורי נרחב.
בפרסום הסרט, דאעש בסהרה קיווה להסיט את תשומת הלב של המגויסים הפוטנציאליים לעבר ארגונו, שכן פגיעה בכוחות אמריקנים נחשבת למוערכת ומעוררת עניין יותר מאשר פגיעה בכוחות צרפתיים.
קטעים נוספים מהמארב באיכות טובה יותר פורסמו בשנת 2020 בסרט רשמי על פעולות סניף הסהרה במאלי, ניז'ר ובורקינה פאסו.
ב-17 באוקטובר 2017, האלוף ג'יי מרק היקס, מפקד פיקוד המבצעים המיוחדים באפריקה, מונה לערוך חקירה לא פורמלית על הנסיבות שהובילו למארב בטונגו-טונגו.
ב-20 באוקטובר, הגנרל תומאס וולדהאוזר מפקד פיקוד אפריקה של ארצות הברית מינה את רמטכ"ל פיקוד אפריקה מייג'ור גנרל רוג'ר קלוטייה להוביל את החקירה הרשמית.
צוות החקירה של קלוטייה כלל עורכי דין, רופאים, קציני מודיעין וכוחות מיוחדים, מומחים לתרבות ושפות בניז'ר, מומחי תקשורת והיסטוריון, ועבד בשיתוף פעולה עם הFBI והCIA.
צוות החקירה בילה 9 שעות בכפר טונגו-טונגו וסביבתו כשהוא מאובטח בכוח קרקעי ואווירי משותף של ארצות הברית, צרפת וניז'ר שמנה 300 חיילים.
בשיתוף עם חוקרים ניז'רים, הצוות האמריקני שוחח עם תושבי טונגו-טונגו, סייר בשטח הכפר וסביבתו, סרק ותיעד ממצאים ברדיוס של 5 קמ"ר, ואסף ממצאים וראיות פיזיות מאתר המארב ובכל מקום שבו נהרג חייל אמריקני.
לצוות החקירה האמריקני-ניז'רי נלוו ניצולים מהמארב שהדריכו אותו לנקודות מפתח באזור.
מלבד השהייה בטונגו-טונגו, לצורך איסוף מידע והשלמת החקירה הצוות של קלוטייה ביקר בפורט בראג (ארצות הברית), שטוטגרט, רמשטיין ובאומהולדר (גרמניה), ניאמיי, אואלאם וטאהואה (ניז'ר), ואגאדוגו (בוקרינה פאסו) ונג'מנה (צ'אד).
החקירה של הצוות האמריקני כיסתה מגוון נושאים, כולל: הכשרה פרטנית וכללית של הכוחות המיוחדים, הכשרה לפני משימה, תיאום ואישור פעולות בין דרג השטח לדרג הפיקוד, כמו גם ניתוח מפורט של העובדות והנסיבות שהובילו למארב והמארב עצמו.
הדוח הסופי התפרש על 176 עמודים וכלל 8 נספחים.
צוות החקירה הגיעה למסקנה שהמארב בטונגו-טונגו לא היה תוצאה של כשל מודיעיני; אף על פי שנמצאו פערים משמעותיים ביכולות איסוף מודיעין של הכוחות האמריקנים בניז'ר ובאפריקה בכלל, כשל מודיעיני הוגדר על ידי משרד ההגנה האמריקני כמקרה שבו היו אינדיקטורים מספיקים לחזות את האירוע מראש - דבר שלא התרחש במארב.
זאת ועוד, לכוח האמריקני מאואלאם ההייתה גישה מלאה למשאבים ומידע מודיעיני בזמן תכנון המשימה הראשונית לטילואה שאכן התרחשה ללא מכשולים, והשתלשלות האירועים עד למארב עצמו נבעה משרשרת ליקויים וכשלים משניים בעיקר שיצרו את התנאים המתאימים ל"הפתעה הטקטית" של כוחות דאעש.
על פי הדו"ח, תשומת לב לפרטים קטנים מצד כל דרגי הפיקוד והשטח הייתה עשויה למנוע את המארב או לסיים אותו בפרק זמן קצר יותר ובמינימום נפגעים.
על פי צוות החקירה, בראש ובראשונה הגורם העיקרי להצלחת המארב הוא "ההפתעה הטקטית" שלא נחזתה מראש.
דאעש בסהרה הצליח לבנות בפרק זמן של שעות ספורות באזור הגבול כוח נייד גדול שמנה 75–100 לוחמים מצוידים ומאומנים היטב שתפקדו ביעילות כיחידת חי"ר ממוכן.
היכולת לארגן כוח נייד בסדר גודל של פלוגה צבאית בתוך שטחה של ניז'ר, נחשבה להפתעה גמורה עבור ארגוני המודיעין האמריקנים, הצרפתים והניז'רים שעבורם דאעש בסהרה היה עד לאותו זמן ארגון שולי קטן שמסוגל לבצע פעולות טרור קטנות לכל היותר.
מלבד ההפתעה הטקטית, צוות החקירה זיהה מספר גורמים סביבתיים ושורת ליקויים וכשלים משניים ברמה המבצעית, הטקטית והארגונית, שתרמו יחדיו בצורה זו או אחרת להצלחת המארב.
כשלים ברמה הארגונית: הצוות האמריקני באואלאם, לא אפיין נכון את מהות המשימה, ותיאר אותה כמשימת סיור במקום משימה של ללכוד או להרוג; על פי החקירה, האפיון השגוי לא נעשה במזיד אלא בעקבות שאננות ושימוש חוזר בדוחות משימה קודמים.
מפקד בסיס המבצעים הקדמי בניאמיי, לא הבדיל בין משימות ייעוץ וסיוע לצבא ניז'ר שנמצאות באחריותו לבין משימות לחימה ממשית דוגמת פשיטות ומארבים מתוכננים שמצריכות אישור ופיקוח של הדרג הבכיר יותר בפיקוד המבצעים המיוחדים בנגמנה.
בנוסף, בניגוד לייעוד הרשמי של הכוחות האמריקנים בניז'ר (ייעוץ, ליווי וסיוע לצבא המקומי), המשימות בשטח הובלו בפועל על ידי הכוחות האמריקנים כשהכוחות הניז'רים נטלו תפקיד משני.
המשימה השנייה (פשיטה לילית על "האובייקט הצפוני"), תוכננה והובלה לחלוטין על ידי הכוח האמריקני בבסיס ארליט מבלי לשתף כמעט את צוות אואלאם ששהה בשטח והיה אמור לתפקד ככוח תגובה מהירה.
דרג הפיקוד הזוטר והבכיר, לא הקדיש תשומת לב לתחלופה בכוח אדם בדרג השטח שהובילה לכשלים ברמה הטקטית.
במהלך המארב, נעשה שימוש נרחב בכלי הצ'אט mIRC של Windows לניהול הקרב ולתקשורת בין דרג השטח במארב לדרג הפיקוד בניאמיי.
שימוש לא נכון בכלי, הפחית את המודעות למצב האמיתי וגרם לבלבול נרחב ולהפצת מידע שגוי כמו דיווח על חייל אמריקני חמישי שנעדר או על שני פצועים אמריקנים שנאספו על ידי מסוקים צרפתים.
התקשורת בין כל דרגי הפיקוד הייתה לקויה, ולדרג הפיקוד הבכיר של פיקוד אפריקה נודע על האירוע באיחור של שלוש שעות.
כשלים ברמה המבצעית והטקטית: כמחצית מהצוות האמריקני באואלאם, לא ערך מעולם לפני הפריסה בניז'ר אימונים של נסיעה בשיירות, היתקלות עם אויב ולחימה משותפת עם צבא מקומי, בניגוד מוחלט לדרישה מיחידות לוחמות להיות מאומנות לחלוטין לפני יציאה למשימה.
שלושה מפקדים בדרג השטח באואלאם עזבו את הצוות האמריקני ביוני לבסיסים אחרים, ומחליפיהם לא הספיקו לבצע אימונים ותרגולים עם כלל הצוות האמריקני.
לרבים מחברי הצוות לא הייתה חפיפה מספקת עם קודמיהם, ובהתאם לכך ההיכרות שלהם עם אזור הפעילות, עם הכוח הניז'רי השותף ועם האויב החדש הייתה מועטת.
לא הוגדרו סטנדרטים ללבישת ציוד אישי במהלך פעולות לחימה בניז'ר; להוציא את המקלענים, רוב צוות אואלאם לא חבש קסדות ואפודי מגן במהלך התנועה באזור הגבול.
ההחלטה לא ללבוש שריון גוף נבעה בחלקה מהאקלים החם ביותר של ניז'ר, אך גם בגלל האמונה השגויה שהתקפות של האויב אינן סבירות.
כתוצאה מכך, הדקות הראשונות של המארב בוזבזו על לבישת ציוד והתחמשות במקום לנסות לשלוט במצב.
כלי הרכב של צוות אואלאם כללו טנדרים קלים לא משוריינים שהיו פגיעים מאוד לירי ורובם לא נשאו כלל מקלעים או מערכת נשק כלשהי - דבר שהקטין את יכולת האש של הכוח.
צוות אואלאם היה מותש אחרי 36 שעות פעילות עם מעט מאוד שינה ולא היה במיטבו.
בשל אי בדיקה ותחזוקה מספקת, כלי נשק רבים (בפרט של הצוות הניז'רי), חוו מעצורים רבים במהלך המארב והיו חסרי תועלת רוב הזמן.
צוות אואלאם דיבר במגוון שפות, כולל אנגלית, צרפתית, האוסה וז'רמה, דבר שהקשה מאוד על התקשורת בין האמריקנים לניז'רים מהלך המארב.
על אף שלרבים מחברי הצוות האמריקני היה ידע בסיסי ברמה ההישרדותית בצרפתית, האוסה וז'רמה, הם הסתמכו בעיקר על מתורגמנים כדי לתקשר עם הכוח הניז'רי.
בתחילת המארב, המתורגמן שהיה בלי חימוש וציוד מגן ברח מיד והסתתר, מה שהוביל לתגובה כאוטית לא יעילה מול כוחות דאעש.
מחסום השפה הוביל לכך שכל פקודה ממפקד הצוות האמריקני לעמיתיו הניז'רים הובנה בצורה לא נכונה, עד שהצוות האמריקני מצא את עצמו לבסוף מבודד באזור הביצות לאחר שהצוות הניז'רי נסוג והותיר אותו מאחור.
מספר החלטות שגויות בתחילת המארב (האטה, עצירה וניסיון איגוף), הובילו לשהייה ממושכת באזור ההרג עד שהכוח האמריקני כמעט כותר לחלוטין משני צדדים.
במהלך הנסיגה, הרכבים של US1 ו-US3 יצאו ראשונים מאזור ההרג למרות שנשאו מקלעים, בעוד שהרכב של US2 חסר המקלע נותר כמאסף.
צוות US2 נע רגלית באיטיות במקום ברכב, ולא הספיק לצאת בזמן מאזור המארב.
רימוני העשן האדומים הטעו את צוות US2 וגרמו לו לנסוע לעבר כוח האיגוף של דאעש במקום להתחמק דרומה-מערבה.
לפני היציאה למשימה, הכוחות האמריקנים לא ביצעו תיאום עם כוחות תמיכה צרפתיים וניז'רים למקרה חירום; בנוסף, לדרג השטח ולדרג הפיקוד הזוטר לא היה ניסיון בתיאום עם הכוחות הצרפתיים במאלי; כתוצאה מכך, הסיוע של הכוחות הצרפתים והניז'רים הגיע באיחור, היה לא יעיל, והוגבל בעיקר להפגנות כוח במקום לתקיפת האויב הנסוג.
גורמים סביבתיים ואחרים: הנסיעה בשטח הפקר שבו הדרכים והמסלולים מוגבלים מאוד, אילצה את צוות אואלאם לנסוע על צירים קבועים שהיו ידועים לכוחות דאעש ולאפשר להם לעקוב אחר השיירה.
אי הצטיידות מספקת במים לפני היציאה, אילצה את הכוח לעצור בבאר של הכפר טונגו-טונגו להפסקה, והקנתה לדאע"ש מספיק זמן בשביל להתארגן באזור.
בתחילת המארב, הכוח מצא את עצמו בעמדת נחיתות, לאחר שלוחמי דאעש התמקמו בתוך כיס הסבך הצפוף ליד הביצות והיו מוסתרים היטב, בעוד שהכוח היה באמצע הציר החשוף יותר.
פעילי דאעש הכירו טוב יותר את האזור, היו חמושים למכביר ונטלו את היוזמה פעם אחר פעם.
למרות שפעילי דאעש בסהרה נהנו מחופש פעולה מלא בכפר טונגו-טונגו, לא נמצאו ראיות מכריעות לכך שתושבי הכפר סייעו להם ברצון ללא כפייה.
מוכתר הכפר הודה שהוא וחלק מתושבי הכפר נמצאים בקשר קבוע עם פעילי דאעש, אולם טען להגנתו שהדבר נובע מחוסר נוכחות ממשלתית שמאלצת הידברות עם ארגוני טרור, כאשר כל ניסיון להתנגד לנוכחותם מעמיד אותו ואת תושבי הכפר בסכנת חיים.
במהלך המארב, מוכתר הכפר התקשר למושל האזורי ודיווח שכוחות אמריקנים וניזרים מותקפים ליד הכפר; כמו כן, הוא סייע לכוחות הניז'רים בחיפוש ופינוי הרוגים ופצועים.
מאידך, יישנה סבירות גבוהה שלדאע"ש היו בכפר לוחמים בודדים או סייענים שעדכנו את הכוח הדאע"שי על תנועת השיירה.
המארב בטונגו-טונגו הוביל את פיקוד אפריקה של ארצות הברית להורות על יישום נהלים חדשים על כוחות אמריקנים היוצאים למשימות סיור בסאהל ובסהרה.
כך למשל, ברמה הטקטית, רכבי השטח הוחלפו בכלי רכב משוריינים, כוחות הסיור הצטיידו במזלט"ים במטרה לבצע סריקה מקדימה של השטח, וכל פעולה לוותה בפיקוח אווירי-מודיעיני הדוק.
מעבר לכך, בסיס תעופה אמריקני בסנגל, צויד ברקמ"ים משוריינים ובמטוסים נוספים, במטרה לקצר את זמן התגובה במקרים שיש צורך בפינוי רפואי מוטס.
ההצלחה של הנהלים החדשים באה לידי ביטוי בלפחות שלוש היתקלויות נוספות בין כוחות אמריקנים לכוחות דאעש במערב אפריקה:
ב-6 בדצמבר 2017, כוחות של דאעש מאזור אגם צ'אד, תקפו שיירה אמריקנית-ניז'רית ליד העיר דיפא בדרום-מזרח ניז'ר בסמוך לגבול עם ניגריה.
במהלך הקרב, נהרגו 11 פעילי דאעש והושמד מצבור נשק, בעוד שלכוח האמריקני-ניז'רי לא היו אבדות כלל.
במקרה אחר בקמרון הסמוכה, שיירה אמריקנית-קמרונית נעה סמוך לגבול ניגריה-קמרון, ובאמצעות מזל"ט שסרק את האזור היא הבחינה מבעוד מועד בכוחות גדולים ועדיפים של דאעש או בוקו חראם שנעים לעברה מכיוון ניגריה.
בזכות הגילוי המוקדם, השיירה הצליחה לסגת במהירות מהאזור ללא נפגעים.
ב-26 ביוני 2019, כוחות דאעש הפעילו לראשונה בניז'ר מטען צד על שיירה אמריקנית-ניז'רית שנסעה בסמוך לאואלאם וכתוצאה מכך נפגע כלי רכב אמריקני מסוג אושקוש M-ATV.
מכיוון שהטנדרים הוחלפו במשוריינים קלים, נגרם רק נזק לרכב המשוריין ולא היו אבדות בנפש לכוח האמריקני.
בעקבות המארב, ממשלת ניז'ר אפשרה לראשונה לארצות הברית להטיס כטב"מים חמושים בשטחה; בישיבת מועצת הביטחון של האו"ם ב-20 באוקטובר, שגרירת ארצות הברית באו"ם ניקי היילי, הודיעה על הקצאת 60 מיליון דולר להקמת כוח חדש לסיכול פעולות טרור במערב אפריקה.
על פי ההודעה, ברית G5 סאהל, תקבל בעלות מלאה על הכוח תוך 3–6 שנים, כאשר ארצות הברית תמשיך להיות מעורבת בבנייתו ובאימונו.
מזכיר המדינה רקס טילרסון, הוסיף שהקמת הכוח תחזק את השותפים האזוריים של ארצות הברית בסהרה במאבק נגד ארגוני טרור.
המארוולס הוא סרט גיבורי-על אמריקאי המבוסס על דמויותיהם של קרול דנברס/קפטן מארוול, קמאלה קאן/גברת מארוול ומוניקה רמבו מאת רוי תומאס, רוג'ר סטרן וג'י וילו וילסון.
הסרט מופק על ידי אולפני מארוול ומופץ על ידי חברת וולט דיסני, ומהווה סרט המשך לסרט קפטן מארוול ולסדרה גברת מארוול וחלק מהיקום הקולנועי של מארוול.
את הסרט ביימה ניה דאקוסטה עם תסריט מאת מייגן מקדוואל, ומככבות בו ברי לארסון, טיונה פאריס ואימאן ולאני בדמויותיהן של קרול דנברס, מוניקה רמבו וקמאלה קאן, לצדם של סמואל ל.
ג'קסון, זואי אשטון, ופארק סאו-ג'ון.
הסרט עלה לאקרנים בארצות הברית ב-10 בנובמבר 2023, כחלק מהשלב החמישי של היקום הקולנועי של מארוול.
קרול דנברס מונעת ומשמידה את השפעתה של המודיעין העליון הבנוי מבינה מלאכותית, דבר המוביל למלחמת אזרחים של גזע החייזרים "קרי" ולחורבן כוכב הלכת "האלה".
תוצאות ההתקפה גורמות לכוכב לאבד את משאבי הטבע.
דאר-בן, מנהיגה חדשה של גזע הקרי, מוצאת צמיד קוונטי, ולנערה הצעירה, קמלה קאן, יש את אותו צמיד המשלים אותו, ורותמת כוח כדי לקרוע נקודת קפיצה בחלל לכוכב הלכת האלה.
בינתיים, ניק פיורי, המתגורר כעת בתחנת החלל ".S.A.B.E.R", המארחת שיחת הסכם שלום בין הגזעים קרי לסקרולים.
מוניקה רמבו חוקרת את נקודת הקפיצה ליד תחנת החלל, בזמן שדנברס חוקרת את המקום שבו דאר-בן מצאה את הצמיד הקוונטי.
כאשר רמבו נוגעת בשדה כוח סטטי בחריגות, היא, קמלה ודנברס מחליפות מקומות באמצעות טלפורטציה.
שינוי המקומות גורם לשלוש להילחם בגזע קרי הנמצאים בשלושה מקומות שונים, דבר ההורס את בית משפחת קאן.
השלוש מצטרפות למושבת הפליטים של הסקרולים על כוכב הלכת טרנקס, שם נמוגו הדיונים על יישוב מחדש.
דאר-בן קורעת נקודת קפיצה נוספת, ששואבת אוויר מהכוכב.
לאחר הצלת חלקית מהגזע, הסקרולים זועפים בדנברס בכך שנטשה אותם בחיפוש אחר כוכב לכת חדש.
לאחר מכן, השלוש יוצרות צוות המכונה "המארוולס".
דנברס מספרת על אגדת צמידי הקוונטים ששימשו ליצירת אמצעי תחבורה של נקודות הקפיצה; השלוש הסתבכו בשל המגע ההדדי שלהן עם האנרגיה שלה כאשר דאר-בן שיבשה, וגורמת לאי יציבות באמצעי שמסכנת את היקום כולו.
דאר-בן מגיעה לכוכב המים אלאדנה, שם היא קורעת נקודת קפיצה נוספת כדי לשאוב את מי האוקיינוס לתוך האלה, לאחר מכן היא רוקמת את יעדה הסופי שבה היא תפיק אור מהשמש.
המארוולס נלחמות ומכניעות אותה, אך דאר-בן גונבת את הצמיד הנוסף של קמלה ועונדת את שניהם כדי לקרוע חור נוסף בחלל.
כוח עצום הורג את דאר-בן ומשאירה אחריה קרע לתוך הרב-יקום.
לאחר שקמלה מחזירה לעצמה את הצמידים, היא ודנברס משתמשות בכוחותיהן המשולבים כדי להמריץ את רמבו שתאפשר לסגור את החור מהצד השני, אך לאחר הסגירה נתקעת בצד האחר.
לאחר מכן, דנברס מפיקה אור שמשחזרת להאלה.
לאחר היעדרותה של מוניקה, לקמלה ניתנה השראה לחפש גיבורי-על אחרים ולהקים קבוצה חדשה, ותחילה מציעה לקייט בישופ.
בסצנה שאחרי הכתוביות, רמבו מתעוררת ביקום המקביל שבו מתקבלת על ידי גרסה חלופית של אמה, מריה, והמדען המוטאנטי, האנק מק'קוי.
ברי לארסון - קרול דנברס/קפטן מארוול, טייסת בחיל האוויר, שלאחר תאונה ה-DNA שלה מתמזג עם DNA של חוצן קרי והיא מקבלת כוח על-אנושי, ספיגת והקרנת אנרגיה ותעופה.
לארסון מגלמת את דמותה מהסרטים קפטן מארוול, הנוקמים סוף המשחק, ובסצנה אחרי הכתוביות של שאנג-צ'י ואגדת עשר הטבעות.
טיונה פאריס - מוניקה רמבו, בתה של מריה רמבו, חברתה הטובה ביותר של קרול דנברס וסוכנת S.W.O.R.D לשעבר.
קיבלה כוחות על מבוססים אנרגיה במהלך אירועי הסדרה וונדה-ויז'ן.
אימאן ולאני - קמאלה קאן/גברת מארוול, צעירה אמריקאית ממוצא פקיסטני מג'רזי סיטי, ומעריצה נלהבת של חברי "הנוקמים", ובמיוחד של קפטן מארוול, הכותבת סיפורי פאנפיקשן בהשראתם, שביכולתה לרתום אנרגיה קוסמית כרצונה.
זואי אשטון - דאר-באן, האנטגוניסטית של הסרט ולוחמת מגזע הקרי שנושאת את פטיש המאשימים.
פארק סאו-ג'ון - הנסיך יאן, הנסיך הכריזמטי של כוכב הלכת אלאדנה שהוא בעלה ובעל בריתה של דנברס.
גארי לואיס - הקיסר דרוג, מנהיג מושבת הסקרול בכוכב טרנקס.
ג'קסון - ניק פיורי, מנהל ארגון S.H.I.E.L.D לשעבר, ומרגל מיומן ורב כישורים, שעובד עם טאלוס, בן גזע הסקרול, והפלג שבהנהגתו.
בסרט פיורי יופיע כמו שהוא בהווה ולא כצעיר מהסרט קפטן מארוול.
בנוסף, סאגר שייח, זנוביה שרוף ומוהאן קאפור שבים לגלם את דמויותיהם של אמיר, מוניבה ויוסוף קאן מסדרת הטלוויזיה "מיס מארוול".
טסה תומפסון שבה לגלם את דמותה של ולקיריה מהסרטים "תור: ראגנארוק", "הנוקמים: סוף המשחק" ו"תור: אהבה ורעם".
היילי סטיינפלד שבה לגלם את דמותה של קייט בישופ מהסדרה "הוקאיי".
לשאנה לינץ' שבה לגלם את דמותה של מריה רמבו, אמה של מוניקה.
השחקנית מופיעה גם בגרסה חלופית שלה בשם "ביינארי" בסצנה שאחרי הכתוביות, כשלצידה מופיע קלסי גראמר בתפקיד ד"ר האנק מק'קוי/חיה מסרטי האקס-מן "אקס-מן 3: המפלט האחרון" ו"אקס-מן: העתיד שהיה".
דניאל אינגס מופיע בתפקיד טיירון.
גוס, הפלרקן בדמות חתול שהופיע ב"קפטן מארוול" מופיע גם בסרט.
לארסון, פאריס ולאני הופיעו בתערוכת D23 בשנת 2022 כדי לקדם את הסרט ולהראות קטעים בלעדיים.
הטיזר-טריילר הוקרן בבכורה בתוכנית הטלוויזיה "בוקר טוב אמריקה" ב-11 באפריל 2023, והטיזר-טריילר הציג את השיר "" מאת הלהקה ביסטי בויז.
מתעשיית הבידור "" הרגישה שהטיזר "מספק את הקסם והאקשן שה-MCU ידוע בהם".
צ'ארלס פוליאם-מור מהאתר החדשות "The Verge" אמר שהטריילר "מותיר ספק קטן" שדנברס, רמבו וקמאלה "הולכים בסופו של דבר להוות את הצוות ויכול להיות שלסרט יהיה אחד הרלוונטיים יותר של ה-MCU".
על פי הבנת המעריצים, הופעתו של ג'קסון בטיזר-טריילר היא ספוילר לסוף של הסדרה "פלישה סודית", מה שמעיד על כך שפיורי שרד את אירועי הסדרה לאחר שספקולציות לקראת יציאת הסדרה האמינו שזה אפשרי שהדמות תמות בסופה.
הסרט עלה לאקרנים בארצות הברית ב-10 בנובמבר 2023 כחלק מהשלב חמישי של היקום הקולנועי של מארוול.
במקור, הסרט עתיד היה לעלות לאקרנים ב-28 ביולי 2023.
ב-11 באפריל 2023 פורסם הקדימון הראשון לסרט.
בישראל, הסרט התעתד לעלות ב-9 בנובמבר 2023 ונדחה ל-16 בנובמבר 2023, עקב מלחמת חרבות ברזל.
הסרט עלה בדיסני+ ב-7 בפברואר 2024.
פרסתאריך הטקסקטגוריהמועמד (ים)תוצאהמקורפרס בחירת הקהל18 בפברואר 2024סרט האקשן של השנה"המארוולס"כוכב סרט האקשן של השנהברי לארסוןפרס בחירת הילדים של ניקלודיאון13 ביולי 2024הסרט האהוב ביותר"המארוולס"שחקנית קולנוע אהובהברי לארסון
המאפיה האמריקאית (מאנגלית: The American Mafia; המכונה גם המאפיה האיטלקית-אמריקאית) היא מאפיה ואגודת סתרים, העוסקת בפשע מאורגן בה חברים לרוב אמריקאים ממוצא איטלקי, ונחשבת אחד מארגוני הפשע המפותחים והגדולים בעולם.
הארגון שואב ומשתייך למאפיה הסיציליאנית ולעיתים מכונה, בדומה לארגון האב, קוזה נוסטרה (איטלקית: Cosa Nostra, מילולית: "הדבר שלנו") הן על ידי חבריו והן על ידי רשויות אכיפת החוק בארצות הברית (שם הוא לרוב מקוצר ל-LCN, ראשי תיבות של La Cosa Nostra).
הארגון הוקם בראשיתו בארצות הברית על ידי מהגרים מסיציליה, כענף ושלוחה של המאפיה הסיציליאנית.
עם זאת, הארגון התפתח בהדרגה לישות נפרדת עצמאית חלקית מהמאפיה המקורית בסיציליה, ובסופו של דבר קלט מהגרים איטלקים שאינם מסיציליה וקבוצות פשע אמריקאיות איטלקיות נוספות, לדוגמה הענף האמריקאי של הקאמורה.
היחידה החשובה ביותר במבנה הארגוני של המאפיה מכונה "משפחה", שבראשה עומד ראש המשפחה, המכונה לעיתים דון.
אך אין בכך כדי לומר שבהכרח מתקיים קשר משפחתי בין חברי המשפחה.
ראשי חמש המשפחות של ארצות הברית נחשבים לדמויות החזקות ביותר בפשע המאורגן בארצות הברית.
המאפיה פעילה כיום בעיקר בצפון-מזרח ארצות הברית, עם הפעילות הנרחבת ביותר בניו יורק, פילדלפיה, ניו ג'רזי, באפלו וניו אינגלנד, ובאזורים בוסטון, פרובידנס והרטפורד.
הארגון גם מחזיק בנוכחות כבדה מאוד בשיקגו ויש לו נוכחות משמעותית ועוצמתית באזורי מטרופולין אחרים במערב התיכון כמו קנזס סיטי, דטרויט, פיטסבורג, מילווקי, קליבלנד וסנט לואיס.
מחוץ לאזורים אלה, המאפיה פעילה מאוד גם בפלורידה, לאס וגאס ולוס אנג'לס.
משפחות מאפיה היו קיימות בעבר במידה רבה יותר וממשיכות להתקיים במידה פחותה בצפון מזרח פנסילבניה, דאלאס, דנבר, ניו אורלינס, רוצ'סטר, סן פרנסיסקו, סן חוזה, סיאטל וטמפה.
בעוד שחלק ממשפחות הפשע האזוריות באזורים אלו כבר לא פעילות כארגוני פשע, יוצאי הארגון המשיכו לעסוק בפעילות פלילית שבסופו של דבר סופחה לארגוני פשע בקנה מידה ארצי.
בשיאו של הארגון היו לפחות 26 ערים ברחבי ארצות הברית עם משפחות קוזה נוסטרה, וערים רבות נוספות ראו נוכחות של קבוצות דומות המקיימות קשר עם הארגון הראשי.
ישנן חמש משפחות מאפיה ראשיות בניו יורק, הידועות כחמש המשפחות: משפחות גַמְבּינוֹ, לוּצֵ'זֶה, גֶ'נוֹבֶזֶה, בּוֹנָאנוֹ וקוֹלוֹמבּוֹ.
חמש המשפחות שולטות במאפיה האמריקאית ודרכה בכלל הפשע המאורגן בארצות הברית זה מכבר.
למשפחות טריטוריות נפרדות וכל משפחה פועלת באופן עצמאי, אך הפעילות ברמה הלאומית מתואמת ומפוקחת על ידי המועצה, גוף המורכב מהבוסים של כל אחת מהמשפחות החזקות.
אף על פי שרוב הפעילויות של המאפיה אינן חוצות את גבולות צפון מזרח ארצות הברית ושיקגו, המשפחות ממשיכות לשלוט בפשע המאורגן בארצות הברית, למרות המספר ההולך וגדל של קבוצות פשע אחרות.
מקור המילה מאפיה (מאיטלקית: Mafia) נובע מהתואר הסיציליאני מאפיוּסוּ, מילה שמשמעותה רברבנות, יהירות או ביטחון עצמי מופרז.
במאה ה-19 היא שימשה לתיאור אדם "חסר פחד", "בעל תושיה" או "גאה".
הטייתה לנקבה היא מאפיוּסה ומשמעותה הייתה "מושכת" או "יפהפייה".
בצפון אמריקה המאפיה האיטלקית-אמריקאית נקראת לרוב "המאפיה" או The Mob.
מכיוון שארגונים נוספים חולקים שמות אלו, שימוש בהם מחוץ להקשר עשוי לגרום לבלבול, השם "המאפיה" עשוי להתייחס גם למאפיה הסיציליאנית באופן ספציפי או לארגוני פשע איטלקיים באופן כללי (לדוגמה הקאמורה שאינה חלק מהמאפיה הסיציליאנית) וארגוני פשע נוספים, לדוגמה המאפיה הרוסית והמאפיה היהודית.
הפרסום הראשון בדבר קיומו של ארגון פשע איטלקי בארצות הברית מגיע מעיתון ה"ניו אורלינס טיימס" שפורסם באביב 1969, שם נטען כי הרובע השני של העיר ניו אורלינס הוצף בפעילות של "רוצחים סיציליאנים ידועים לשמצה, מזייפי כספים ופורצים, שבחודש האחרון חברו למעיין שותפות כללית העוסקת בהפרעה לסדר הציבורי".
מהגרים מדרום איטליה שהגיעו לעולם החדש נקלטו בעיקר בברזיל וארגנטינה, וניו אורלינס קלטה הגירה רבה משתי המדינות הדרום אמריקאיות.
קבוצות מאפיה בארצות הברית נהיו משמעותיות בעולם התחתון של אזור ניו יורק, ובאופן הדרגתי התרחבו והפכו מארגונים קטנים שבסיסם בשכונות עוני בעלות צביון איטלקי (למשל איטליה הקטנה) לארגונים המקיפים ערים שלמות ולבסוף לארגון בקנה מידה לאומי.
"היד השחורה" היה שמה של שיטת סחיטה באיומים שהייתה נפוצה בשכונות אטלקיות במאה העשרים.
בתקשורת באותה התקופה סוג זה של פעילות הוצג כאילו מתבצע על ידי ארגון אחד המתכלל סחיטות בכל רחבי המדינה, לו קראו "חברת היד השחורה", אך למעשה היו אלה כנופיות רבות ולא קשורות פרט לשיטת פעולתן, ולא ארגון פשע של ממש, ולכן לעיתים מיוחס למאפיה בתקופה זו הכינוי "חברת היד השחורה".
חבר המאפיה המוכר הראשון שפעל בארצות הברית היה ג'וזפה מורלו, שהיה ראש משפחת מורלו.
הוא ושישה עבריינים סיציליאנים נוספים נמלטו מסיציליה לארצות הברית לאחר שרצחו אחד עשר בעלי קרקעות עשירים, ומושל וסגן מושל של מחוז בסיציליה.
הוא נעצר מאוחר יותר והוסגר חזרה למולדתו.
משנת 1880 עד 1920 פעלה בניו יורק "כנופיית חמש הנקודות" (מאנגלית: Five Points Gang), שנקראה על שם שכונה ישנה במנהטן.
בעוד כנופיה זו לא הייתה חלק מהמאפיה האמריקאית, רבים מהבוסים המפורסמים ביותר של המאפיה החלו את דרכם כחברי "חמשת הנקודות", ביניהם לאקי לוצ'יאנו ואל קפונה.
גם הקאמורה הייתה פעילה באותה תקופה בניו יורק, אם כי בברוקלין.
בשיקגו, אזור מספר 19, שנחשב שכונת עוני אטלקית, קיבל את הכינוי "bloody nineteenth" בעקבות ריבוי פשעים אלימים באזור, וביניהם עימותים בין ארגוני פשע שונים.
ב-16 בינואר 1919 החלה תקופת היובש בארצות הברית עם התיקון ה-18 לחוקת ארצות הברית שאסר את יצורם והפצתם של משקאות חריפים, אך הביקוש למשקאות אלו לא פחת.
בעקבות כך נוצרה אווירה תרבותית סובלנית כלפי עברות כמו הברחה ומכירת מוצרים אסורים, אף בקרב המשטרה ופוליטיקאים עירוניים.
אף על פי שאין קשר ישיר למעורבות המאפיה, שיעור הרצח בתקופת היובש עלה ביותר מ-40%, מ-6.8 רציחות ל-100,000 נפשות ל-9.7, ובתוך שלושת החודשים הראשונים שלאחר התיקון השמונה עשרה, נגנב ויסקי בעלות של כחצי מיליון דולר ממחסני הממשלה.
הרווחים שניתן להפיק ממכירת והפצת אלכוהול היו שווים את הסיכון לעונש מצד הממשלה, שהתקשתה לאכוף את האיסור.
גם כנופיות וגם פוליטיקאים עבריינים ראו בכך הזדמנות כלכלית והחלו לשלוח כמויות גדולות יותר של אלכוהול לערים בארצות הברית.
רוב האלכוהול יובא מקנדה, מהקריביים, ומהמערב התיכון של ארצות הברית, שם יוצר במזקקות מחתרתיות.
בתחילת שנות ה-20 בניטו מוסוליני עלה לשלטון באיטליה וכונן את המשטר הפשיסטי המדינה, ובעקבות כך גלי מהגרים ופליטים מאיטליה שטפו את ארצות הברית.
מוסוליני תקף במיוחד את המאפיה ואגודות סתרים אחרות מכיוון שתפס את מנגנוני הארגון והפיקוח שלהם כ"מדינה בתוך מדינה".
רוב המהגרים והפליטים מאיטליה הגיעו חסרי כל והתגוררו בשכונות מצוקה.
כדרך להמלט מהעוני, מהגרים רבים בחרו להצטרף למאפיה האמריקאית.